Teie küsimusest ei selgu, kui vana lapsega on tegemist, mis on põhjuseks, et keelati ära piimatooted ja kas keelati ära kõik või osad piimatooted. Rahhiidi suuremaks tekkepõhjuseks on tegelikult vitamiini D puudus. Viimast saab peamiselt kaladest, pisut ka munadest. Suvel tuleks viibida palju päikesevalguse käes, kuna vitamiini D sünteesitakse ka nahas päikesekiirguse toimel. Väikestele lastele  antakse lisaks vitamiini D tilkadena. Kui kardate kaltsiumipuudust, siis peale piimatoodete on kaltsiumi allikateks veel ka kala, rohelised köögiviljad, kaunviljad.